‫- סדרה תיעודית של NETFLIX -‬
‫שעות הבוקר המוקדמות בערבות של בוטסואנה.‬
‫זהו מקום מסוכן עבור כל מי שצעיר ופגיע.‬
‫גורי הזאב הטלוא האבודים שוכבים בשקט,‬ ‫ומנסים להתרחק מצרות.‬
‫הם רחוקים מחיק הלהקה שמגנה עליהם‬
‫ולא יודעים מה לעשות.‬
‫דומא הכניסה אותם לצרה הזו.‬
‫היא הובילה אותם בדרך הלא נכונה,‬ ‫ועכשיו היא איבדה את האומץ שלה.‬
‫אחותה, ונוס,‬ ‫עשויה להיות זו שתוביל אותם למקום מבטחים.‬
‫בכל חייו של בעל חיים צעיר מגיע שלב‬ ‫שבו הוא צריך למצוא את מקומו במשפחה.‬
‫עבור ונוס, הגיע הזמן לעשות צעד.‬
‫- להשתייך -‬
‫עיר עתיקה לא נראית כמקום הכי מוצלח‬
‫למציאת גור פרא.‬
‫- פולונארווה, סרי לנקה -‬
‫ממרחק,‬
‫המקדשים והארמונות העתיקים האלה‬ ‫נראים נטושים.‬
‫אך הביטו מקרוב.‬
‫להקה נועזת חיה בין החורבות.‬
‫משפחה של קופי מקוק הכיפה,‬
‫עם תסרוקות מעניינות.‬
‫החיים נראים די מהנים וחסרי דאגות,‬
‫אבל במשפחה הזו יש מדרג חברתי נוקשה.‬
‫מי למעלה, מי למטה, וכל מה שביניהם.‬
‫בתחתית נמצאת אמה, יתומה בת תשעה חודשים.‬
‫לפני כשבועיים,‬
‫אימה נעלמה, וסביר להניח שהיא מתה.‬
‫ובלעדיה, אמה הקטנה לגמרי לבדה.‬
‫אין מי שיחבק אותה, יטפח אותה או ידאג לה.‬
‫מפני שאין לה חלב מאימה,‬
‫היא מבלה כל רגע מזמנה בחיפוש אחר מזון.‬
‫זה מתיש.‬
‫אבל היא לא סתם מתגעגעת‬ ‫לאהבה ולהגנה של אימה.‬
‫הצאצאים יורשים את הדירוג החברתי של הוריהם,‬
‫וכיתומה, אמה נאבקת להשתייך.‬
‫אף אחד לא רוצה שום קשר אליה.‬
‫היא מקבלת תזכורת יומית למה שהיא מפסידה.‬
‫זאק התינוק הוא בנה של נקבת האלפא.‬
‫הוא מקבל את כל האהבה ותשומת הלב‬ ‫להן הוא זקוק.‬
‫אבל גם כשמדובר בקופים‬ ‫בעלי מעמד גבוה כמו זאק,‬
‫אחד מתוך שלושה קופי מקוק לא שורדים.‬
‫מציאת מקומה בלהקה‬ ‫הוא קריטי להישרדות של אמה.‬
‫מקדש רנקות והרה‬
‫הוא אחד ממקורות המזון ‬ ‫האהובים על חברי הלהקה.‬
‫אין כמו לנשנש שאריות מנחות.‬
‫דבר לא מתבזבז,‬
‫וכולם יכולים למלא את כיסי הלחיים שלהם‬
‫עד להתפקע.‬
‫אבל על אף שנראה שהחיים טובים,‬
‫תמיד יהיה קוף מקוק‬ ‫שירצה להבהיר לכולם מי הבוס.‬
‫ואמה הקטנה היא מטרה קלה.‬
‫היא מנסה להגן על עצמה,‬
‫אך ללא גיבוי, היא חסרת אונים.‬
‫צעיר נוסף מצטרף למתקפה.‬
‫עכשיו גזלו ממנה גם את ארוחת הצוהריים.‬
‫היא מעמידה פני מתה‬
‫עד שהשטח פנוי.‬
‫תזכורת נוספת לכך שהיא רחוקה‬ ‫ממציאת האהבה אליה היא משתוקקת.‬
‫- דלתת האוקבנגו, בוטסואנה -‬
‫בדרום אפריקה,‬
‫גורי הזאב הטלוא מופרדים גם הם ממשפחתם.‬
‫הם אבודים כבר שלוש שעות,‬ ‫והם חייבים למצוא את הבוגרים בקרוב.‬
‫אויבים מסוכנים משחרים לטרף.‬
‫ונוס כבר מראה מיומנויות מתקדמות לגילה.‬
‫היא הריחה את במבה, השמרטף שלהם.‬
‫אך הטריטוריה של הלהקה עצומה.‬
‫היא תצטרך להשתמש גם בחוש הראייה‬ ‫וגם בחוש הריח כדי לנסות לאתר אותו.‬
‫דומא היא זו שגרמה לגורים ללכת לאיבוד…‬
‫אז היא נותנת לוונוס לתפוס פיקוד.‬
‫עדיין אין זכר למשפחתם, אחרי שעות חיפוש,‬
‫וונוס והחבורה שלה תשושים.‬
‫אבל זה לא מקום מוצלח למנוחה.‬
‫פיל יכול לרמוס בקלות גור לא מיומן.‬
‫הפילה המנהיגה משמיעה קול אזהרה.‬
‫ונוס מבינה את הרמז,‬
‫ומובילה את החבורה הקטנה שלה‬ ‫אל מחוץ לאזור הסכנה.‬
‫עבר על הגורים אחר צוהריים מעייף,‬
‫והם לא הצליחו למצוא את הבוגרים.‬
‫כמוצא אחרון, ונוס חזרה לסוואנה,‬
‫שם הגורים ראו אותם לאחרונה.‬
‫הם יכולים רק לקוות ‬ ‫שהיא הובילה אותם למקום הנכון.‬
‫והיא אכן עשתה זאת.‬
‫היכולות והביטחון של ונוס‬ ‫עזרו לאחד בין חברי הלהקה,‬
‫והיא בדרך להצלחה.‬
‫פעמים רבות, מציאת מקומך בעולם‬ ‫פירושו עבודה כחלק ממצוות.‬
‫- נורפולק, אנגליה -‬
‫אך צאצאים מסוימים צריכים לדאוג רק לעצמם.‬
‫במסתור באגם מבודד,‬
‫זוג הורים לעתיד ‬ ‫מתכונן לבקיעת הצאצאים שלו.‬
‫לזוג ציפורים מהמין קנית קטנה‬ ‫יש קן עם חמש ביצים יקרות.‬
‫לציפורים הקטנות והעדינות האלה‬ ‫מצפה הרבה עבודה.‬
‫בני הזוג עושים משמרות‬ ‫בהן אחד מהם דוגר על הביצים,‬
‫בזמן שהשני הולך להשיג מזון.‬
‫וכעת, אחרי 11 ימים,‬
‫האפרוח הראשון שלהם בקע.‬
‫הוא עיוור ובקושי יכול להרים את ראשו.‬
‫הזוג החרוץ נכנס להילוך גבוה‬ ‫כדי להאכיל את הבכור התובעני שלהם.‬
‫ובזמן שהם עוזבים את הקן ללא השגחה,‬ ‫משהו מוזר מתחיל לקרות.‬
‫הגוזל הקטנטן בן יומו‬ ‫משליך החוצה את הביצים האחרות.‬
‫מבחינתו, יש רק דרך אחת‬ ‫לבסס את מקומך במשפחה הזו:‬
‫להיפטר מהמתחרים.‬
‫אבל זהו לא גוזל של קנית קטנה.‬
‫זה גוזל של קוקייה.‬
‫לפני 11 ימים, אימא שלו התגנבה אל הקן,‬
‫סילקה את אחת מביצי הקנית,‬ ‫והחליפה אותה בביצה משלה,‬
‫בעלת מראה כמעט זהה.‬
‫ואז היא נעלמה.‬
‫וההורים החרוצים לא חושדים‬ ‫ שהמתחזה השערורייתי הזה אינו שלהם.‬
‫הוא השיג את השלב הראשון במשימתו:‬
‫להפוך את עצמו למרכז תשומת הלב,‬ ‫האפרוח היחיד במשפחה.‬
‫באי סרי לנקה,‬
‫להקת קופי המקוק נהנית מזמן איכות משפחתי.‬
‫ניקוי הדדי הוא הבילוי האהוב על כולם.‬
‫הוא שומר על בריאותם ועוזר לקרב ביניהם.‬
‫אבל מישהי נשארת מחוץ לעניינים.‬
‫אמה היתומה עדיין לבד מאז שאיבדה את אימה.‬
‫הרחק מחום המשפחה,‬
‫היא פגיעה.‬
‫גם כלבים משוטטים חיים בין ההריסות,‬
‫והם האיום הגדול ביותר על קופי המקוק.‬
‫כשאין אף אחד שמשגיח אליה,‬ ‫אמה אינה מודעת לסכנה.‬
‫אך מישהו בלהקה הבחין באיום.‬
‫קריאות האזהרה מושמעות.‬
‫בזמן שאימו של זאק הקטן‬ ‫לקחה אותו למקום מבטחים,‬
‫אמה, כמו תמיד, צריכה לדאוג לעצמה.‬
‫היא מצליחה להגיע לעצים ברגע האחרון.‬
‫אך זו חוויה מטלטלת.‬
‫כשהקבוצה מתקבצת יחד…‬
‫אמה משתוקקת להיכלל.‬
‫אך כרגיל, מתעלמים ממנה.‬
‫ברור שזאק הוא האהוב על כולם.‬
‫היא מתקרבת אליהם עוד,‬ ‫ומקווה שישימו אליה לב.‬
‫נראה שזה פעל.‬
‫זכר האלפא מתחיל לנקות אותה.‬
‫אמה נשכבת בענווה,‬ ‫נואשת לקבל ממנו עוד תשומת לב.‬
‫אך הרגע חולף.‬
‫היא לא קרובה יותר לקבלה מצד המשפחה.‬
‫בדלתת האוקבנגו בבוטסואנה,‬
‫להקת הזאבים הטלואים המאוחדת‬ ‫מתאוששת מהחוויה הקשה.‬
‫הבוגרים בילו זמן רב בחיפוש אחר הגורים,‬
‫ועכשיו הם רעבים מאוד.‬
‫חיפוש מזון הוא הדבר הראשון‬ ‫בסדר העדיפויות שלהם.‬
‫עבור הגורים,‬ ‫משחקים נמצאים בראש סדר העדיפויות.‬
‫הביטחון העצמי של דומא חזר אליה.‬
‫היא עדיין לא ויתרה על תפקיד המנהיגה.‬
‫אם ונוס רוצה להיות מנהיגה לעתיד,‬ ‫היא תצטרך להראות שהיא יכולה לקחת פיקוד.‬
‫במבה איתר משהו ממש מעבר לשטח החשוף.‬
‫המצוד החל.‬
‫גורים בגיל הזה לא יצטרפו בדרך כלל למצוד,‬
‫אבל זה קרוב כל כך, שהם לא יכולים להתאפק.‬
‫המבוגרים מסתערים על המזון מבלי לבזבז זמן.‬
‫אך במהרה הם מפנים את דרכם לצעירים.‬
‫במשפחה הזו, הגורים תמיד במקום הראשון.‬
‫שעת הארוחה אינה רק הזדמנות למלא את הבטן.‬
‫זו גם הזדמנות למפגן כוחות.‬
‫דומא מתכתשת עם ונוס על עצם,‬
‫אך ונוס לא מוכנה לסגת.‬
‫היא עומדת על שלה ומשיגה חתיכה מהטרף לעצמה.‬
‫הניצחון מבדיל אותה מהיתר.‬
‫המבוגרים מנצלים את ההזדמנות למנה שנייה.‬
‫אך ונוס עדיין לא מוכנה לפנות להם את מקומה.‬
‫בחסות הביטחון העצמי שקיבלה זה עתה,‬ ‫היא מרחיקה את הבוגרים.‬
‫זה מהלך נועז.‬
‫היא מראה שיש לה את מה שדרוש‬ ‫כדי להיות מנהיגת להקה בעתיד.‬
‫לאחר שהבהירה את עמדתה,‬ ‫היא מובילה את הגורים לשתות.‬
‫נקבת אלפא פוטנציאלית.‬
‫קל הרבה יותר למצוא את מקומך במשפחה‬
‫כשאתה בן יחיד.‬
‫באנגליה, בעלי חיים צעירים באגם‬ ‫מתבגרים מהר.‬
‫אך אחד מהם פרח יותר מרובם.‬
‫גוזל הקוקייה הבודד הזה‬ ‫לא צריך להיות מודאג מתחרות עם אחיו.‬
‫השתלם לקבל את תשומת הלב הבלעדית‬ ‫של זוג הקניות,‬
‫למרות שהקן קצת צפוף.‬
‫הוריו המאמצים‬ ‫עדיין לא מבחינים בשום דבר יוצא דופן,‬
‫אבל הם מתמודדים עם משימה תובענית,‬
‫ומנסים לעמוד‬ ‫בדרישות הבלתי פוסקות שלו למזון.‬
‫הם פשוט לא יכולים להתעלם מהתחנונים שלו.‬
‫הזוג המחויב הזה יעשה הכול כדי להגן עליו.‬
‫אך קשה לתפקד כמטרייה‬ ‫למשהו שגדול ממך פי חמש.‬
‫הוא מנקה את הנוצות שלו,‬ ‫והוא סוף סוף מוכן לפרוח מהקן.‬
‫למרבה המזל, הייתה לו נחיתה רכה.‬
‫הוריו המותשים עדיין לא יכולים לנוח.‬
‫הוא עדיין ידרוש ארוחות בחינם‬ ‫במשך עוד מספר שבועות.‬
‫עד שבגיל חודשיים בלבד,‬
‫יהיה עליו לעשות מסע‬ ‫בן 8,000 קילומטרים לאפריקה,‬
‫ולמצוא את דרכו לגמרי לבדו, בעולם הגדול.‬
‫בסרי לנקה,‬
‫יתומת המקוק, אמה, מנסה להשתלב‬ ‫במקום הרבה יותר קרוב לבית.‬
‫כשהיא לבדה,‬
‫כל יום הוא מאבק למציאת מזון‬ ‫ולהימנעות מסכנות,‬
‫תוך השתוקקות מתמדת לחיבוק מנחם‬ ‫מאחד מבני המשפחה.‬
‫היום, הלהקה הגיעה לאגם חבצלות המים.‬
‫אין דבר שהם אוהבים יותר‬ ‫מאשר לאכול את ניצני הפרחים העסיסיים‬
‫שנמצאים ממש מתחת לפני המים.‬
‫אבל עליהם להיזהר.‬
‫גם לטאות כוח מים מבקרות כאן לעתים תכופות…‬
‫וקוף מקוק קטן יהיה טרף קל.‬
‫אפילו הזכר הגדול הזה חושש.‬
‫אבל אמה הקטנה רעבה מאוד…‬
‫והיא מחליטה לקחת סיכון.‬
‫פתאום, אחרי שחברי הלהקה התעלמו ממנה‬ ‫במשך זמן רב כל כך, כל העיניים נשואות אליה.‬
‫האומץ של אמה הראה לכל המשפחה‬ ‫שאין ממה לחשוש.‬
‫ולאן שהיא הולכת, הם באים בעקבותיה.‬
‫פרחי חבצלות המים‬ ‫הם שינוי מרענן מהפירות והעלים,‬
‫וכמעט כולם עסוקים בסעודה.‬
‫אבל אמה למדה לפקוח עין ולהיזהר מסכנות.‬
‫והסכנה מגיעה במהרה.‬
‫היא מזהירה את יתר חברי הלהקה.‬
‫ארוחת הבוקר הסתיימה.‬
‫בזכות החשיבה המהירה של אמה,‬ ‫כל המשפחה המורחבת הגיעה לעצים בבטחה.‬
‫זאק התינוק ואימו גבוהת המעמד‬ ‫מצאו את המקום המוצלח ביותר…‬
‫ולכולם יש מישהו לחבק.‬
‫חוץ מאשר לאמה.‬
‫היא אולי קטנה,‬
‫אבל יש לה הרבה מה להציע.‬
‫היא בוודאי הוכיחה שהיא תורמת למשפחה.‬
‫נקבה מבוגרת יותר מתקרבת אליה.‬
‫סוף סוף, חיבוק.‬
‫אמה סוף סוף זוכה לקבלה.‬
‫היא יכולה לנוח לראשונה מאז שאימה נעלמה,‬
‫בחיק המשפחה שלה.‬
‫במקום שאליו היא שייכת.‬
‫אמה מצאה את האהבה והחום שהיא חיפשה,‬
‫אבל לצאצאים אחרים מצפה עולם קר ומנוכר‬ ‫כבר מהרגע הראשון.‬
‫עבור פינגווינים קיסריים צעירים,‬
‫מזג האוויר המקפיא‬ ‫הוא רק אחת מהבעיות שצריך להתמודד איתן.‬
‫יש דרך ארוכה לפניו‬
‫אם הוא רוצה לשרוד‬ ‫באחד מבתי הגידול העוינים ביותר שיש.‬
‫תרגום כתוביות: טל אקשטיין‬